## Zakon o izmjenama i dopuni Zakona o neposrednim porezima

### NN 14/1991 (25.3.1991.), Zakon o izmjenama i dopuni Zakona o neposrednim porezima

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o izmjenama i dopuni Zakona o neposrednim porezima

Proglašavam Zakon o izmjenama i dopuni Zakona o neposrednim porezima
kojeg je Sabor Republike Hrvatske donio na sjednicama Vijeća udruženog
rada 21. ožujka 1991., Vijeća općina 21. ožujka 1991. i Društveno-političkog
vijeća 21. ožujka 1991. godine.

Klasa: 011-01 /91-01 /23

Urbroj: 71-91-1

Zagreb, 23. ožujka 1991.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopuni Zakona o neposrednim porezima

Član 1.

U Zakonu o neposrednim porezima ("Narodne novine", br. 19/90
i 28/90) član 21. mijenja se i glasi: "Osnovicu poreza na dobit pravnih
i fizičkih osoba čini dobit utvrđena u skladu sa Zakonom o računovodstvu.
U poslovne rashode priznaju se troškovi amortizacije obračunati po propisanim
stopama i isplaćeni bruto osobni dohoci, uvećani za doprinose na osobne
dohotke za mirovinsko i invalidsko te zdravstveno osiguranje."

Član 2.

U članu 28. dodaje se novi stav koji glasi: "Pravne osobe koje
su prema Zakonu o oslobađanju organizacija udruženog rada od dijela obveza
iz dohotka ("Narodne novine", broj 21/90). a na temelju odluke
Vlade Republike Hrvatske koristile pravo na oslobađanje od dijela obveza
iz dohotka, a to pravo nisu u cijelosti iskoristile, oslobađaju se plaćanja
poreza na dobit u 1991. godini do iznosa utvrđenog odlukom Vlade Republike
Hrvatske."

Član 3.

U članovi ma 1, stav 2, 3. stav 2, 6, 7, 20, 26. stav 1, 31. stav 1
i 2, 32. stav 2, 39. stav 1, 40, 42, 55, 67. stav 2, 77. stav I. i 92.
stav 1. riječi "Socijalistička Republika Hrvatska" u odgovarajućem
padežu zamjenjuju se riječima "Republika Hrvatska" u odgovarajućem
padežu.

Član 4.

U članu 3. stav 2. riječi "lzvršno vijeće Sabora" zamjenjuju
se riječima "Vlada Republike Hrvatske".

Član 5.

U članu 5. stav 2. točka 3. riječi "samoupravnoj interesnoj zajednici
za zapošljavanje" zamjenjuje se riječima "Zavodu za zapošljavanje".

Član 6.

U članu 8. stav 1. točka 6. i članu 120. stav 1. riječi "samoupravnih
interesnih zajednica", zamjenjuju se s riječju "fondova"
a riječi "organizacija udruženog rada" zamjenjuju s riječju "poduzeća"

Član 7.

U članovima 30. stav 2. i 3, 34. stav 2,111,185. i 194. stav 2. riječi
"Republički sekretar za financije" u odgovarajućim padežima zamjenjuje
se riječima "ministar financija" u odgovarajućim padežima.

Član 8.

U članu 53. stav 2. točki 3. i u članu 57. riječi "organizacijama
udruženog rada" brišu se.

Član 9.

U članu 120. stav 2. riječi "republičkog sekretarijata za financije"
zamjenjuju se riječima "ministra financija".

Član 10.

Danom primjene člana 1 ovoga zakona prestaje važiti odredba člana 2.
stav 4. Zakona o stopama neposrednih poreza i pripadnosti poreza, taksa
i drugih prihoda društveno-političkim zajednicama u 1991. godini ("Narodne
novine", br 58/90 i 9/91 )

Član 11.

Ovaj zakon stupa na snagu danom objave u "Narodnim novinama",
a član 1. ovoga zakona primjenjuje se od 1. siječnja 1991.

Klasa: 410-01/91-01/05

Zagreb, 21. ožujka 1991.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v.r.**

Predsjednik Sabora

đ

Zakon, NN 14/1991-387